NaiveNeuron/SloPal huggingface dataset:
Podmanický, Ján, poslanec NR SR (2021-11-09):
Pán podpredseda, ja chcem poďakovať za veľmi dobré vystúpenie, aj za konštruktívny návrh, aj za reakciu pána predsedu parlamentu, ktorý to, predpokladám, zajtra na grémiu vyrieši. Každopádne súhlasím s tebou, že vystúpenie pána spravodajcu bolo vrcholne neokrôchané a mal by sa ospravedlniť pani poslankyni Záborskej, lebo aj keď mám iný názor, aj keď nesúhlasím s predkladaným návrhom zákona, dá sa to povedať slušne a kultivovane, o to viac, že ide o ženu, ktorá tu požíva v parlamente všeobecnú úctu. Ja by som očakával práve od liberálov, ktorí sa tak radi zastávajú žien, ako sa napríklad pani poslankyňa Cigániková zastávala pani poslankyne Tabák, že práve oni tomu svojmu táboru povedia, aby prestali hejtovať pani poslankyňu Záborskú. Toto keby urobila pani Cigániková, tak ja si ju budem o to viac vážiť, keby to dokázala urobiť, lebo pani Záborská je dnes najviac hejtovaná žena na Slovensku. Tak vy, vážení, alebo, pán podpredseda, nadväzujem na tvoje slová, že toto by bolo slušné od liberálov, aby zastavili ten hejt proti pani poslankyni Záborskej, lebo môžeme mať rozličné názory, ale nemôžeme používať absolútne neférové, neslušné spôsoby. Ja by som sa veľmi čudoval, ak by tento zákon neprešiel po tom všetkom, ako sa na pani poslankyňu Záborskú útočilo, keby ešte zostala v tejto vládnej koalícii. Ja by som sa veľmi čudoval. To naozaj už potom nie je opodstatnenie, aby v nej zostávala. Ale však to už je na jej rozhodnutí a na rozhodnutí jej kolegov. Ale, vážení kolegovia, toto sa naozaj nerobí a, prosím vás, zastavte to. Vyzvite svojich fanúšikov, nech sa aj voči názorovým oponentom správajú slušne!
Grendel, Gábor, podpredseda NR SR (2021-05-11):
Takže teraz dávam slovo spoločnému spravodajcovi z výboru pre hospodárske záležitosti pánovi poslancovi Petrovi Vonsovi, aby nás informoval o výsledku rokovania výborov o tomto návrhu zákona a aby odôvodnil aj návrh a stanovisko gestorského výboru. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov , tlač 450.)
Laurenčík, Milan, podpredseda NR SR (2021-11-02):
Pán poslanec Miroslav Suja s faktickou poznámkou, nech sa páči.
Danko, Andrej, predseda NR SR (2017-12-13):
Ďakujem. V rozprave pokračuje pán poslanec Ivan. Nech sa páči. (Reakcia z pléna.) Pán poslanec Ivan sa vzdáva vystúpenia. (Potlesk.) Vyhlasujem rozpravu za skončenú. Chce k rozprave zaujať stanovisko pán navrhovateľ? Nie? Minister? Nie? Žiada si záverečné slovo pán spravodajca? Prerušujem rokovanie o tomto bode programu. Pokračujeme v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 219/2006 Z. z. o protikomunistickom odboji (tlač 782). Do rozpravy sa ako jediná ústne prihlásila navrhovateľka poslankyňa Erika Jurinová, ktorej odovzdávam slovo. Súčasne prosím spravodajkyňu z výboru pre ľudské práva a národnostné menšiny Natáliu Blahovú, aby zaujala miesto určené pre spravodajcov. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 219/2006 Z. z. o protikomunistickom odboji v znení zákona č. 58/2009 Z. z. a ktorým sa menia a dopĺňajú niektoré zákony , tlač 782.)
Jurinová, Erika, podpredsedníčka NR SR (2013-05-17):
Ďakujem pekne, pán poslanec. Na vaše vystúpenie neregistrujem žiadne faktické poznámky. Týmto vyhlasujem rozpravu za skončenú. Chce zaujať stanovisko pán minister, pán navrhovateľ? Nie. Pán spravodajca tak isto nie. Prerušujem rokovanie o tomto bode programu. Pokračovať budeme druhým čítaním návrhu poslancov Eriky Jurinovej, Evy Horváthovej, Jána Podmanického a Viery Šedivcovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov . Návrh zákona je uvedený ako tlač 396. Spoločná správa výborov má tlač 396a.
Remišová, Veronika, podpredsedníčka vlády a ministerka investícií, regionálneho rozvoja a informatizácie SR (2021-05-05):
Vážené dámy, vážení páni, vážený pán predsedajúci, dovolila by som vás poprosiť, aby ste ešte opätovne otvorili rozpravu k tomuto bodu. Ďakujem veľmi pekne.
Hanuliaková, Jana, poslankyňa NR SR (2024-01-10):
Ďakujem, kolegyňa, za tvoj obsahovo veľmi bohatý príspevok, kde si veľmi dobre popísala chyby vo forme aj obsahu predkladaného návrhu Trestného zákona. Veľmi dobre si konštatovala, že tento návrh zákona bol napísaný za zatvorenými dverami a je presne pripravený pre ľudí, ktorým hrozí dnes väzenie alebo v ňom sedia a sú blízki vládnej koalícii. A ja sa pýtam, či teda majú kolegovia a kolegyne z koalície stále pocit, že toto ľuďom neprekáža. Vedia niektorí poslanci a poslankyne vôbec, za čo zdvihnú ruku pri hlasovaní? Ja len dúfam, že po kanceláriách počúvajú naše príspevky v rozprave, nakoľko tu ich moc nevidíme, a že sa budú pýtať svojich šéfov, že teda ako to je s tým návrhom zákona, lebo ja snažím stále dúfať, že sú medzi nimi aj čestní ľudia. A pokiaľ sa nechcú v budúcnosti za svoje konanie hanbiť, tak by som im to naozaj vrele odporúčala. Ďakujem. (Potlesk.)
Mikloško, Jozef, poslanec NR SR (2013-12-17):
Áno, to je všetko. Ďakujem.
P. Paška, predseda NR SR: (2007-10-23):
Budeme teraz pokračovať v rokovaní 14. schôdze hlasovaním o prerokovaných bodoch programu. Ako o prvom budeme..., ešte procedurálny návrh. Ešte si vás dovolím požiadať, či je všeobecný súhlas s návrhom, ktorý ešte pred prestávkou predložila pani podpredsedníčka klubu poslancov za SMER – sociálnu demokraciu, to je to preloženie správy na zajtra. Je všeobecný súhlas? (Všeobecný súhlas.) Ďakujem pekne. Takže pani poslankyňa Tóthová, procedurálny návrh.
Paška, Pavol, poslanec NR SR (2010-12-08):
Ďakujem pekne, pán podpredseda, ja len v tej eufórii, ktorá zavládla, chcem upozorniť na to, že máme schválený program, ktorý hovorí, že hlasujeme o prerokovaných bodoch vždy o 11.30 hodine. To znamená, považoval by som za korektné spýtať sa, či je všeobecný súhlas s tým, čo navrhol pán predseda Národnej rady, ale vzhľadom na to, že určite ste rozradostený z tejto chvíle, že sa vám podarilo konečne prijať rozpočet, tak vám to teraz odpúšťam. Ďakujem pekne. (Prerušenie rokovania o 11.52 hodine.) (Pokračovanie rokovania o 14.00 hodine.)
R. Kaliňák, podpredseda vlády a minister vnútra SR: (2009-11-05):
V momente, keď začala kandidovať pani poslankyňa Beňová, neobjavil sa žiadny voľný billboard, ani veľká plocha v meste, to v jednej sekunde bolo obsypané mesto pánom Ďurkovským. Všetko, obrovské billboardy v tej chvíli, ako to ohlásila Monika Beňová, že bude kandidovať. Jednoducho, volebný tím vášho kandidáta – lebo na to sa pýtate, tak najprv doma sa opýtajte, ako sa to spláca –, tak do vášho kandidáta investovali nemalé prostriedky na to, aby bol zvolený. Je to legitímne právo robiť si reklamu. A cez túto reklamu uspel. Keď sa pýtate, komu to spláca, máte právo sa teraz na mňa uraziť, lebo ja netvrdím, že pán Ďurkovský to niekomu spláca. On si vedie ako primátor, bude konfrontovaný vo voľbách s nejakým iným kandidátom, to je na ňom. Ale urobil kampaň, ktorá bola veľká a ja som proste mal ten pocit, že chce toľko peňazí do toho investovať a presvedčiť svojich voličov. A keď sa pýtate, z čoho to tí kandidáti splácajú, no tak sa môžete opýtať u vás doma vo vašej strane, z čoho splácate túto vec. A keď mi odpovie pán poslanec Fronc ako jeden z najúspešnejších kandidátov na europoslancov, že to vôbec nesplácajú a ja mu budem rád veriť, ja mu budem rád veriť. (Hlasy v pléne.) Čiže to je veľmi jednoduché. Neexistuje drahšia kampaň ako v Bratislave, pán poslanec, to vám stopercentne garantujem. Ale to teraz nemá byť, naozaj to berte, že to nie je útok. Ak mi povie pán poslanec Fronc, že to nijakým spôsobom pán primátor Ďurkovský nespláca, ja mu budem, ja mu budem naozaj veriť, pretože sa rozhodol, že sú ľudia, ktorí mu fandili, ktorí mu tie peniaze možno dali na to, aby to tak bolo. Ale ak by ste ho chceli za to postihovať, tak možno časť ľudí povie, že ja mám firmu, ktorá si myslí, že primátor to takto spravil a ja chcem, aby mal billboardy. A teraz mi dokážte, že tá firma, ktorá podporovala pána primátora, bola ním objednaná, nebola ním objednaná. (Vystúpenie prerušené podpredsedom NR SR.)
Grendel, Gábor, podpredseda NR SR (2023-06-15):
Ďakujeme pekne. Ešte záverečné slovo, pán spravodajca. (Výkriky z pléna.) Pán poslanec, nevykrikujte! (Reakcia z pléna.) Pán poslanec, rozprava sa skončila. Nech sa páči, pán spravodajca.
Petrík, Simona, poslankyňa NR SR (2017-12-12):
Tak čakám teraz opäť.
Abrhan, Pavol, poslanec NR SR (2015-05-27):
Ďakujem pekne, pani predsedajúca. Pani poslankyne, páni poslanci, dovoľte, aby som vás informoval o Správe o stave vysielania v Slovenskej republike a o činnosti Rady pre vysielanie a retransmisiu za rok 2014. Túto správu pridelil predseda Národnej rady Slovenskej republiky svojím rozhodnutím z 30. marca 2015 č. 1485 na prerokovanie Výboru Národnej rady Slovenskej republiky pre kultúru a médiá. Súčasne poveril výbor predložiť informáciu o výsledku prerokovania uvedeného materiálu vo výbore a návrh uznesenia Národnej rady Slovenskej republiky. Výbor Národnej rady Slovenskej republiky prerokoval predmetnú správu a odporučil ju Národnej rade uznesením č. 188 z 28. apríla 2015 schváliť. Gestorský výbor odporúča Národnej rade Slovenskej republiky, po prvé, schváliť Správu o stave vysielania v Slovenskej republike a o činnosti Rady pre vysielanie a retransmisiu za rok 2014, a po druhé, vysloviť súhlas, aby predseda Rady pre vysielanie a retransmisiu Miloš Mistrík správu uviedol. Súčasne ma výbor určil za spravodajcu výboru a poveril ma, aby som informoval Národnú radu o výsledku rokovania vo výbore. Prerokovaná správa bola schválená uznesením výboru č. 188 zo dňa 28. apríla 2015. Pani predsedajúca, ďakujem, skončil som. Prosím, otvorte rozpravu.
P. Paška, predseda NR SR: (2009-02-11):
(Hlasovanie.) 140 prítomných, 113 za, 2 proti, 23 sa zdržalo, 2 nehlasovali. Máte súhlas, pán spravodajca.
Nemky, Martin, poslanec NR SR (2018-10-23):
Týmto sme hlasovali o všetkých pozmeňujúcich a doplňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď, dajte o tom, prosím, hlasovať.
Ježík, Jozef, poslanec NR SR (2018-09-12):
Pán predseda, dajte hlasovať o tom, že Národná rada prideľuje vládny návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje vládny návrh zákona do 32 dní od jeho prerokovania v Národnej rade v prvom čítaní.
Sulík, Richard, predseda NR SR (2011-05-24):
Prosím, hlasujte teraz. (Hlasovanie.) Z prítomných 148 poslancov hlasovalo za 78, zdržalo sa 70. Národná rada schválila navrhované uznesenie. Budeme pokračovať hlasovaním o návrhu uznesenia k Výročnej správe Slovenského pozemkového fondu za rok 2010 (tlač 322). Poprosím poslanca Martina Fecka, člena výboru pre pôdohospodárstvo a životné prostredie, aby uviedol hlasovanie.
Klus, Martin, podpredseda NR SR (2019-10-25):
Ďakujem. Otváram všeobecnú rozpravu. Do nej som dostal jednu písomnú prihlášku, konkrétne teda vás, pán poslanec, aj ako spravodajcu, takže nech sa páči, zaujmite miesto.
S. Kahanec, poslanec: (2009-10-30):
Inak by sme nemíňali zbytočne peniaze pri nástenkových tendroch, pri nevýhodnom predaji emisií, pri predraženom tendri na elektronické mýto, pri plytvaní verejnými zdrojmi pre vybrané sociálne podniky. To je už „zažraná“ špina, „zažraná“ korupcia a klientelizmus a na ten už asi nepomôže ani „čistič“ pán podpredseda vlády, pán Čaplovič, ktorý teraz pracuje na ministerstve životného prostredia. Na to treba už asi vysokotlakový čistič, lebo je to príliš zažrané. A to, že tento problém nevnímam tak iba ja, o tom svedčí aj prieskum verejnej mienky. A z posledných prieskumov zhruba tri štvrtiny občanov vnímajú problém korupcie ako problém tejto doby. A keďže pri vláde je konkrétna vláda a konkrétne rezorty, tak vnímajú to, samozrejme, ako problém vládnej koalície. Lebo ona rozhoduje a ona robí kroky aj v tomto čase krízy. Teda šetriť a neplytvať by som čakal od rozpočtu a potom by sme našli aj zdroje, aby sme mohli viac dať do zdravotníctva, školstva, do znižovania regionálnych rozdielov. Ďakujem pekne.
B. Bugár, podpredseda NR SR: (2003-11-27):
(Prestávka 5 minút.)
V. Veteška, podpredseda NR SR: (2003-11-07):
Teraz o slovo požiadal minister zdravotníctva pán Zajac. Nechcete? Úplne na konci chcete hovoriť? Dobre. Nech sa páči, pán Paška. Áno, nech sa páči, pán Paška, máte slovo. (Hlasy v sále.) Ale to v čase, keď som sa rozprával s pánom Zajacom, tak som si nevšimol, že sa niektorí prihlásili. Ideme s faktickými poznámkami. Takže pani Sabolová, s faktickou poznámkou, nech sa páči, máte slovo.
P. Hrušovský, predseda NR SR: (2005-06-30):
(Hlasovanie.) 134 prítomných, 90 za, 38 proti, 6 sa zdržalo. Národná rada Slovenskej republiky predložený návrh zákona schválila. Poprosím pána poslanca Novotného, aby z poverenia výboru pre zdravotníctvo Národnej rade predložil návrhy hlasovaní k prerokúvanému návrhu vlády na vydanie zákona, ktorým sa mení a dopĺňa zákon o zdravotnom poistení a o zmene a doplnení zákona o poisťovníctve, tlač 1112, poradové číslo 52. Pán poslanec Novotný. (Hlasovanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. 718/2004 Z. z. , tlač 1112.)
Blanár, Juraj, poslanec NR SR (2019-03-28):
Pani poslankyňa, na začiatku, keď ste vystúpili, som mal pocit, ako keby ste v podstate boli proti tomu uzneseniu, čo sa potom ukázalo, že nie je tak. A som veľmi rád, pretože sledujeme túto tému už dlhšie, a myslíme si, že Slovenská republika urobila množstvo vecí, a vy to veľmi dobre viete, že aj Žilinský samosprávny kraj bol preborníkom v mnohých veciach. Sme objednávali služby aj zariadenia, ako máte vy, a sme ich platili. Mali sme tam odborníkov ako pani Halečkovú, ktorá sa tomu venovala, a nepotrebovali sme k tomu žiadny Istanbulský dohovor. Preto ma trošku udivuje ten váš tón, pretože ste zaútočili v podstate na Slovenskú národnú stranu a de facto na túto vládu, lebo vy ste už tak naštartovaní, že hocičo tu príde aj pozitívne, prvé, čo je, tak z vašej strany útok. Namiesto toho, aby ste videli v tom spojencov. Ja sa tomu venujem od začiatku a pre mňa je dôležité, že tento Istanbulský dohovor sa ešte u nás neuplatňuje. A hocikedy, keď pristúpime k tomu, aby sme ho zrušili, tak je to dobre. Lebo naozaj z vašej strany som nevidel ani jednu iniciatívu tu v parlamente, že by ste predkladali, aby sa Istanbulský dohovor zrušil, napriek tomu, že ste všetkých nás obviňovali, že to teraz ideme urobiť. Poďme sa spojiť, aby sme takéto veci, ktoré nepatria do našej spoločnosti odsúdili, dali ich preč! Ja sa k tomu vyjadrím aj z toho politického hľadiska. Keď vznikal ten Istanbulský dohovor, jako sa tu Mikuláš Dzurinda predbiehal s ministrom a tak ďalej, kto bude prvý podpísaný pod tým. Ale poďme predovšetkým robiť to, čo je potrebné, a myslím si, že aj ministerstvo práce, sociálnych vecí už urobilo veľa vecí na to, aby sme potláčali tento negatívny jav. A podotýkam, bez Istanbulského dohovoru, ktorý vnáša do našej spoločnosti niečo, čo je absolútne neprirodzené.
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 113, za 88, proti nikto, zdržalo sa 23, nehlasovali 2. Konštatujem, že Národná rada schválila navrhované uznesenie. Nasleduje hlasovanie o návrhu uznesenia k správe osobitného kontrolného výboru na kontrolu činnosti Vojenského spravodajstva o stave použitia informačno-technických prostriedkov za rok 2017	(tlač 850). Prosím člena tohto výboru, poslanca Eduarda Hegera, aby hlasovanie uviedol. (Hlasovanie o správe Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za rok 2017 , tlač 850.)
Bublavý, Dušan, poslanec NR SR (2017-02-02):
Pán podpredseda, prosím, dajte hlasovať o pozmeňujúcom a doplňujúcom návrhu pána poslanca Martina Nemkyho.
Suja, Miroslav, poslanec NR SR (2021-06-22):
Ďakujem za slovo. Takže, pani poslankyňa Cigániková, na začiatok, ja tu sedím od rána do večera na rozdiel od vás poslancov SaS-ky, kedy veľakrát ste tu nie celý klub, takže keď ste mi to, nabudúce toto budete vyčítať, tak si skúste pozrieť, kto tu z vás sedí a či tu ja sedím od rána do večera. Ja na rozdiel od vás, si dovolím tvrdiť, že tu trávim viac času ako celý váš poslanecký klub. A už keď ste tu, tak si sem nechodím pospať na rozdiel od niektorých vašich kolegov, že tu prespia, tu alebo na výbore, ale sa tu aktívne zapájam a počúvam, čo sa tu hovorí, takže si vyprosím od vás, aby ste mi, mne vytýkali, čo tu sedím od rána do večera, že tu nie som. Pani kolegyňa, pozrite sa u vás, kto tu prespí celý čas alebo tu vôbec nie je. A čo sa týka druhej veci. Klus, váš tajomník, behá po Európe a snaží sa zabrániť, aby chodili, mali voľný pohyb ľudí, čo nemajú COVID pas alebo čo neboli očkovaní. Tak nehovorte, že sa to nedotkne iných ľudí. Mne je úplne jedno, že ste sa kde vy dali zaočkovať a váš syn, to je vaša slobodná vôľa, dajte sa očkovať, koľko chcete, to vám nikto nebere ani som to nikdy nepovedal, že chcem obmedziť práva ľudí, čo sa dajú očkovať, na rozdiel od vás, ktorí tu často hovoríte, že by mali byť obmedzené práva ľudí, ktorí nie sú očkovaní, a to je veľký rozdiel medzi nami, že ja tie práva ľuďom neobmedzujem na rozdiel od vás. A čo sa týka rôznych obmedzení. Akože sa to nedotkne tých ľudí? Však, ak chcú cestovať, spýtajte sa 90 % ľudí, ktorí cestujú do zahraničia, kvôli čomu sa dali očkovať. Len kvôli tomu, aby mohli ísť do zahraničia. Kvôli ničomu inému. A keď sa dajú zaočkovať, tak ich ešte v Rakúsku skontrolujú a musia mať negatívny test. Tak načo sa dali očkovať? Prečo si myslíte, mám tie maily a počúvam... a počúvam to od nich alebo mi volajú, alebo píšu. Takže toto ich obmedzujeme, pani kolegyňa. Lebo to neni dôvod, že nie sú zaočkovaní, že sa nenakazia, lebo to neviete, že nebudú prenášať, lebo to neviete. Vy neviete, ale robíte pokusy na miliardoch ľudí a očkujete ich a neviete, aký to bude mať dopad. To sú slová vašich kolegov. Takže toto je dopad na všetkých ostatných ľudí. Nie to, že či ste sa vy dali očkovať, alebo nie, to nám je úplne ukradnuté, to je vaša slobodná vôľa, nikto vám ju... (Prerušenie vystúpenia časomerom.)
Borguľa, Martin, poslanec NR SR (2021-12-07):
Vážený pán predsedajúci, ďakujem za slovo. Pán Šutaj Eštok, mňa moji rodičia vychovávali ako slušného človeka a ja sa túto svoju výchovu snažím aj pretaviť do svojho pôsobenia v Národnej rade, čiže nesnažím sa byť osobný, nenadávam, nehreším. Musím povedať, že vy ste prvý poslanec za celú tú dobu, ktorý, mi išli v hlave myšlienky, že proste nebudem rešpektovať túto výchovu, že, že ja vám musím od srdca na to povedať. Ale ja, viete čo, nebudem to robiť. Ja nebudem hovoriť o hlupákovi, idiotovi, ktorý sedel na Štátnych hmotných rezervách a bohviečo tam podpisoval. Nebudem chceť hovoriť o hlupákovi, ktorý podpisoval predražené futbalové štadióny a ich odkupy. Nie, toto ja robiť nebudem. Pán Šutaj Eštok, v prvom rade ste tu okydali niekoľko ľudí vrátane nášho predsedu Borisa Kollára. Prosím vás pekne, postavte sa vedľa neho a opýtajte sa sám seba, že čo ste vy v živote dokázal. Koľko ľudí zamestnávate? Koľko daní ste v živote odviedli? Komu ste všetkému pomohli? Osobne si myslím, že ten výsledok bude tisíc nula v prospech Borisa Kollára, nie v prospech vás. Ale ani o tomto som nechcel. Prehovorili ste k seniorom, a preto aj ja prehovorím k seniorom. Vážení seniori, v prípade, že žijete dvaja v jednej domácnosti, môžete dostať 1 200 euro. Vďaka HLAS – sociálna demokracia týchto 1 200 euro nedostanete. HLAS – sociálna demokracia vám nechce dopriať 1 200 euro. Vážení samožijúci senior v domácnosti, v prípade, že žiješ sám v domácnosti, mohol si dostať 600 euro. Vďaka strane HLAS – sociálna demokracia nedostaneš ani euro. Tento návrh má podporu Jednoty dôchodcov Slovenska. Ja myslím, že tu netreba povedať viacej. A vďaka HLAS – sociálna demokracia a ľuďom ako Šutaj Eštok nedostanete ani euro, lebo jednoducho oni chcú politikárčiť, nechcú dopriať... (Prerušenie vystúpenia časomerom.)
Grendel, Gábor, podpredseda NR SR (2020-11-12):
Otváram rozpravu, do ktorej som nedostal žiadnu písomnú prihlášku. Pýtam sa teraz, či sa chce niekto prihlásiť ústne. Traja poslanci. Končím možnosť prihlásiť sa ústne do rozpravy. V poradí pán poslanec Kotleba, Raši a Susko. Nech sa páči, ako prvý má slovo pán poslanec Kotleba. Upozorňujem potom kolegov, že, samozrejme, budeme hlasovať ihneď po skončení rozpravy o návrhu na skrátené legislatívne konanie.
Šimečka, Michal, podpredseda NR SR (2024-02-27):
Ďakujem. Na vaše vstúpenie sú dve faktické poznámky. Ako prvý pán poslanec Galko.
Burian, Jozef, poslanec NR SR (2018-12-04):
Ďakujem pekne, pán predsedajúci. Vážené poslankyne, vážení páni poslanci, v rozprave odzneli tri pozmeňujúce a doplňujúce návrhy, nakoľko boli podané včera v rozprave, v zmysle rokovacieho poriadku dajte hlasovať o skrátení lehoty.
Pellegrini, Peter, predseda NR SR (2024-01-08):
Pán poslanec Dostál.
Vašečka, Richard, poslanec NR SR (2013-11-26):
Ďakujem. Vážený pán predseda, navrhujem zaradiť do programu schôdze návrh na voľbu predsedu výboru pre obranu a bezpečnosť. Zdôvodnenie: Jaroslav Baška sa stal predsedom Trenčianskeho samosprávneho kraja. Podľa jeho vyjadrení je výhoda pre kraj, ak je župan zároveň poslancom Národnej rady. Určite to však nie je výhoda pre branno-bezpečnostný výbor, kde je pán župan Baška predsedom. Funkcie poslanca a župana majú v rukách občania. My môžeme ovplyvniť obsadenie predsedníckych postov. Rešpektujem, že tento post patrí SMER-u. Vyzývam však, aby sme v mene kvalitnej práce parlamentného výboru zvolili za predsedu iného poslanca. Pripomínam ešte, že za túto funkciu, ktorú podľa mňa nebude kvalitne zvládať, dostáva odmenu vo výške polovice minimálnej mzdy, zhruba 160 eur. Ďakujem.
Blanár, Juraj, podpredseda NR SR (2022-03-16):
Ďakujem, pani ministerka. Teraz udeľujem slovo spravodajcovi, ktorého určil gestorský výbor pre kultúru a médiá, pánovi poslancovi Milanovi Potockému, aby predniesol spravodajskú informáciu.
Lipšic, Daniel, poslanec NR SR (2015-02-18):
Zareagujem najskôr na pána Senka a pána kolegu Kolesíka. Viete, keď ja som mal podozrenia relevantné z nezákonnej privatizácie, tak som konal, ako som konať mal. Dával som normálne podnet generálnemu prokurátorovi na podanie žaloby na zrušenie privatizácie, týkalo sa to aj Penty, konkrétne PPC. Prečo nedala firma Port Service podnet na Generálnu prokuratúru, aby generálny prokurátor žalobou uplatňoval nezákonnosť privatizácie? To by bol správny postup, ktorý by som podporil. Ale nie! Pente to necháme, len ešte my z toho vyryžujeme 60 mil. To je podľa mojej mienky problém. K pánovi poslancovi Martvoňovi. Ja som teda o dozornej rade fondu nič nehovoril, čiže neviem, či ste reagovali na mňa, ale keď ste teda na to, ste tu poukázali, tak, no, člen dozornej rady má prístup ku všetkým informáciám. Ku všetkým informáciám žalovaného, Fondu národného majetku, a pritom pán Pavlis bol v tom čase v pozícii šéfa predstavenstva žalobcu, teda firmy Port Service. To mi nepríde celkom kóšer. A hovoríte, že, že je otázne, že či to ešte nakoniec vysúdia, že všetko zatiaľ prehrali. Keby som chcel na pána Senka reagovať, že v čase, keď som bol ministrom spravodlivosti, áno, vtedy prehrávali. Teraz nehovorím, že to je moja, akože sa tým nechcem chváliť, ale keď ste o súdnictve hovorili, tak to len na margo. Ale, pán poslanec, Najvyšší súd v dovolacom rozhodnutí uznal nárok spoločnosti Port Service na ušlý zisk, to znamená, nižšie súdy sú týmto rozhodnutím viazané. Nezačíname spory na zelenej lúke, že však uvidíme, je to, naozaj to asi nedostanú nikdy, je to dubiózne. Nie, dnes je rozhodnutie dovolacieho senátu päťčlenného z čias vašej bývalej vlády a to rozhodnutie je záväzné, jeho právny názor, pre nižšie súdy. To predsa v tejto veci všetci dobre vieme.
Burian, Jozef, poslanec NR SR (2016-05-25):
Ale je to výborné, ale myslím si, že aj pani predrečníčka tiež hovorila o prídavku na dieťa, tak len sa chcem akože dať do pozornosti. Ak teda je odobrané na tri mesiace, odobrané za záškoláctvo niekomu rodinné prídavky, tak je zverený osobitnému príjemcovi. Ak v tom období znovu je záškoláctvo, zase je osobitný príjemca, čiže nič... (Prerušenie vystúpenia predsedajúcim.)
P. Hrušovský, podpredseda NR SR: (2001-10-03):
Ja som vás poveril zatiaľ len druhým (smiech v sále), takže ste prekročili svoju kompetenciu navrhovateľa. P. Magvaši, minister práce, sociálnych vecí a rodiny SR: Ja som pochopil, pán podpredseda, že ste povedali, že mám všetky zmluvy predložiť.
Hreha, Štefan, poslanec NR SR (2015-05-06):
Ďakujem pekne. Vážený pán predseda, v rozprave vystúpili dvaja poslanci, pričom boli podané dva pozmeňujúce návrhy. Pán predseda, keďže pozmeňujúce návrhy boli podané v rámci dnešnej rozpravy, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
Hrušovský, Pavol, poslanec NR SR (2012-09-18):
Pán predseda, chcel by som vás poprosiť, aby ste dali hlasovať, vedomý si toho, že máte návrh skupiny pätnástich poslancov na žiadosť o uskutočnenie tajnej voľby, o tomto procedurálnom návrhu Národnej rady.
Puci, Róbert, poslanec NR SR (2019-12-04):
Ďakujem pekne. Chcem pripomenúť kolegom z výboru pre financie a rozpočet, že výbor budeme mať zajtra ráno o 8.30 hod. v rokovacej miestnosti výboru.
Šeliga, Juraj, podpredseda NR SR (2020-09-23):
Ďakujem pekne, páni, prerušujem rokovanie o tomto bode programu. Ďalším bodom programu je prvé čítanie o návrhu poslancov Národnej rady Slovenskej republiky Petra Pellegriniho, Denisy Sakovej, Matúša Šutaja Eštoka a Erika Tomáša na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Návrh je pod tlačou 227, návrh na pridelenie, prerokovanie výborom je v rozhodnutí 217. Dávam slovo podpredsedovi Národnej rady pánovi Pellegrinimu, aby návrh zákona uviedol. Nech sa páči.
Paška, Pavol, predseda NR SR (2014-06-04):
Hlasujeme. (Hlasovanie.) 136 prítomných, 22 za, 3 proti, 88 sa zdržalo, 23 nehlasovalo. Návrh sme neschválili.
Budaj, Ján, minister životného prostredia SR (2022-06-14):
Je na, je vystavené infringementu, čiže poslednému upozorneniu pred tým, než pôjdeme, než bude podaná žaloba na Európsky súd v Haagu. Tento zákon, teda verím, pomôže odvrátiť tento, toto dlhoročné ignorovanie tohto najväčšieho prúdu odpadu, ktorým je prúd odpadu zo stavieb. Ako viete, už sme jednu novelu predložili, tak isto vyšlo nariadenie vlády, ktoré určuje nové poplatky, minimálne poplatky za ukladanie odpadov a postupnými krokmi smerujeme k tomu, aby sme nielen proforma sa vyhli konaniu pred Európskym súdom, ale najmä aby sme mali čistejšiu krajinu. Odpady zo stavieb, pokiaľ nám zaplnia všetky skládky, budeme mať závažný problém s bežným odpadom. Verím, že na jednej strane, keďže sme prijali zákon o separovaní kuchynského odpadu, ktorý tiež bol nezanedbateľný prúd odpadu, a spolu s týmto najvýznamnejším odpadovým prúdom, ak bude dobre regulovaný, dostaneme sa na úroveň, akú sme si predstavovali vo vládnom nariadení, vo vládnom programe. Verím, že toto môže mať významné výhody z hľadiska udržateľného rozvoja kvality života a aj hospodárskych výsledkov Slovenska. V nadväznosti na tento potenciál boli stavebné odpady a odpady z demolácií zaradené medzi prioritné oblasti akčného plánu Európskej únie pre obehové hospodárstvo, kde, žiaľ, Slovenská republika dlhodobo patrila na chvost v miere recyklácie stavebných odpadov. Teraz by sme chceli využiť potenciál obehovej ekonomiky, lebo aj to je silný trh, ktorý môže živiť tisíce ľudí, tisíce pracovníkov, ktorí už z tejto draho vyrobenej suroviny, ako sú tehly, škridle, betón, asfalt, ktoré často používajú prvotné suroviny, ktoré sú vyčerpateľné, alebo používajú vysokú mieru energie, ktorá je nám všetkým dnes mimoriadne vzácna, aby sa vytvoril trh na recykláciu stavebných odpadov, dnešných stavebných odpadov, z ktorých sa stanú budúce stavebné materiály. Cieľom teda je predchádzanie vzniku stavebného odpadu a rast recyklácie. Ďakujem pekne. Pán predsedajúci, skončil som, prosím.
P. Paška, predseda NR SR: (2009-10-22):
(Hlasovanie.) 141 prítomných, 83 za, 5 proti, 49 sa zdržalo, 4 nehlasovali. Schválili sme návrh zákona č. 171/2005 Z. z. o hazardných hrách. Druhé čítanie o vládnom, hlasovanie v druhom čítaní o vládnom návrhu č. 595/2003 Z. z. o dani z príjmov uvedie pán predseda výboru Burian. Je to tlač 1196. (Hlasovanie o v ládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a o zmene a doplnení niektorých zákonov.)
Počiatek, Ján, minister dopravy, výstavby a regionálneho rozvoja SR (2015-11-19):
Ďakujem za slovo. Vážený pán predseda, vážené dámy, vážení páni, vážený pán poslanec, Národná diaľničná spoločnosť v súčasnosti nakupuje posypovú soľ cez komunitnú burzu Bratislava AF. Už aj v médiách sa objavila informácia o tom, že NDS nakupuje posypovú soľ cez komunitnú burzu a šetrí tak verejné financie na rozdiel od niektorých samosprávnych krajov, ktoré stále nakupujú posypovú soľ cez sprostredkovateľov za úplne iné ceny. Do dnešného dňa Národná diaľničná spoločnosť uzatvorila prostredníctvom komoditnej burzy, 42 kontraktov na posypovú soľ v celkovom množstve 28 950 ton, s priemernou cenou 66,66 eur za tonu. Kontrakty boli uzatvorené od 7. septembra 2015 do 28. septembra 2015 na obdobie október 2015 až január 2016. Ďakujem za slovo, skončil som.
Grendel, Gábor, podpredseda NR SR (2021-05-14):
Kolegovia, poprosím vás. (Reakcie z pléna.) Kolegovia, poprosím vás, aby ste využívali inštitúty, ktoré vám dáva možnosti v rámci rokovacieho poriadku. S faktickou poznámkou pán poslanec Lehotský.
Susko, Boris, poslanec NR SR (2013-09-04):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru a výboru pre hospodárske záležitosti. Ďalej, že za gestorský výbor určuje ústavnoprávny výbor s tým, aby výbory návrh zákona prerokovali v druhom čítaní do tridsať dní a gestorský výbor do tridsaťdva dní od jeho prerokovania v prvom čítaní.
Blanár, Juraj, podpredseda NR SR (2021-07-23):
Pán poslanec Susko, môžete reagovať na faktické poznámky.
M. Číž, podpredseda NR SR: (2008-01-30):
Teraz má slovo pán poslanec Bobrík.
P. Paška, predseda NR SR: (2008-11-06):
(Hlasovanie.) 125 prítomných, 100 za, 21 sa zdržalo, 4 nehlasovali. Konštatujem, že sme schválili návrh novely zákona č. 223 o odpadoch . Pán poslanec Podmanický uvedie v druhom čítaní hlasovanie o návrhu poslancov Národnej rady Dušana Jarjabka a Mojmíra Mamojku na vydanie zákona o vyznamenaniach Slovenskej republiky. Je to tlač 753.
Blanár, Juraj, podpredseda NR SR (2022-10-27):
Všetko, pán poslanec? (Reakcia predrečníka: „Áno, ďakujem.“ ) Evidujem. Takže to bol posledný prihlásený ústne do rozpravy. Vyhlasujem rozpravu za uzavretú. Chcem sa spýtať pána navrhovateľa... Áno, pán navrhovateľ má záujem o záverečné stanovisko. Udeľujem mu slovo. Nech sa páči.
Šefčík, Marek, poslanec NR SR (2020-10-20):
Tak v ďalšom, v ďalšom hlasovaní budeme hlasovať o bode 2 s tým, že chcel by som uviesť, že to je práve to hlasovanie o chemickom potrate. (Ruch v sále.) Takže, pán predsedajúci, dajte hlasovať o bode 2 druhého pozmeňovacieho návrhu pani poslankyne Cigánikovej.
Danko, Andrej, podpredseda NR SR (2024-01-09):
Zastavte čas, prosím.
V. Veteška, podpredseda NR SR: (2003-12-03):
Pán poslanec, nech sa páči.
Pčolinský, Peter, podpredseda NR SR (2023-02-09):
S ďalšou faktickou pán poslanec Ondrej Dostál.
Zmajkovičová, Renáta, poslankyňa NR SR (2010-07-08):
Ďakujem za slovo. Zvolávam členov výboru pre nezlučiteľnosť funkcií na rokovanie výboru hneď po ukončení rokovania stálych výborov do zasadačky číslo Z76, je to na prízemí budovy Národnej rady vo vestibule. Ďakujem pekne.
Žiga, Peter, podpredseda NR SR (2024-02-08):
Pán poslanec, upozorňujem vás, že reagujte na predrečníka a nereagujete. S reakciou na faktické poznámky pán poslanec Hlina.
Grausová, Natália, poslankyňa NR SR (2019-09-25):
Ďakujem. Pán Matovič, ďakujem, toto som chcela vlastne počuť, vysvetlili ste mi to. Čo sa týka pani prezidentky, nemyslím si, že má potrebné, alebo či má, alebo nemá, to si netrúfam hodnotiť, ale skôr asi ani nemá. A čo sa týka pána Baránika, viete čo, pán Baránik, vy nie ste hoden vôbec toho, aby človek na vás pozrel, nieto aby s vami rozprával, ale vyslovili ste práve veľmi vážne obvinenie prokurátory, prokuratúry. Ja sa nebudem vyjadrovať k Špeciálnej prokuratúre, pretože my máme so Špeciálnou prokuratúrou veľmi zlé skúsenosti, ale vy sa vyjadrujete, v podstate vzniesli ste závažné obvinenie voči prokuratúre.
Jurinová, Erika, podpredsedníčka NR SR (2012-09-26):
Ďakujem, pán spravodajca. Otváram všeobecnú rozpravu. Do rozpravy som dostala dve písomné prihlášky, pána poslanca Branislava Škripeka za klub OĽaNO a druhého, pána poslanca Jozefa Mikloška. Nech sa páči, pán poslanec Škripek.
Figeľ, Ján, podpredseda NR SR (2015-03-24):
Vážené panie poslankyne, vážení páni poslanci, ospravedlňujem sa za krátke meškanie, budeme pokračovať v popoludňajšom rokovaní deviateho dňa 48. schôdze Národnej rady Slovenskej republiky v prerušenom rokovaní o správe verejného ochrancu práv. Ide o tlač 1396. Dnes dopoludnia rozprava k tomuto bodu programu bola vyhlásená za skončenú. Chcem sa teraz spýtať, či pani navrhovateľka správy, pani verejná ochrankyňa, sa chce k rozprave vyjadriť. (Reakcia navrhovateľky.) Nech sa páči, pani Jana Dubovcová.
M. Číž, podpredseda NR SR: (2007-12-11):
(Hlasovanie.) Prítomných 145 poslancov, za návrh 83 poslancov, proti 11 poslancov, zdržalo sa 51 poslancov. Konštatujem, že tento návrh sme schválili. A pristúpime teda k tretiemu čítaniu o tomto návrhu zákona. Otváram rozpravu a pýtam sa, či sa niekto chce prihlásiť s návrhmi v zmysle § 83 zákona o rokovacom poriadku. Nie. Uzatváram rozpravu a vyhlasujem rozpravu za skončenú. Skončili sme tretie čítanie, máte slovo, pán spravodajca.
Danko, Andrej, predseda NR SR (2019-10-25):
Poslanec Pčolinský.
B. Bugár, podpredseda NR SR: (2004-10-21):
Nech sa páči, pán poslanec Cabaj, procedurálny návrh. Zapli, vypli. Takže ešte raz, nech sa páči.
Laurenčík, Milan, podpredseda NR SR (2021-09-17):
Poslednú faktickú poznámku má pani poslankyňa Vladimíra Marcinková. Nech sa páči.
Blanár, Juraj, podpredseda NR SR (2022-10-18):
Pani poslankyňa Halgašová s faktickou poznámkou.
Mazurek, Milan, poslanec NR SR (2017-11-30):
Tak, pán poslanec Dostál, opätovne budem reagovať na tentokrát na vaše naozaj úsmevné vystúpenie. Okrem toho, že ste ma opätovne označili za fašistu, aj napriek tomu, že už druhýkrát, druhýkrát v poradí po sebe som obhajoval slobodu jednotlivca a právo jednotlivca nebyť neustále špehovaný či už bankami, či už vládou, či už Bruselom, jednoducho kýmkoľvek, jednoducho som, ako hovorím, obhajoval právo jednotlivca, a zase ste si v tom našli ten váš povestný fašizmus. Je ale naozaj pekné, že sa, pekné alebo je naozaj zaujímavé, že sa neštítite ani tých najhrubších, najúbohejších, najzúfalejších klamstiev, ktoré totálne podčiarkujú to, akou vlastne osobnosťou ste. Nechápem, kde ste došli na nejaké informácie k tomu, že ja som po niekom hádzal dlažobné kocky alebo kamene. Už som to tu vyvracal v tomto pléne. Choďte sa pozrieť k tomu, k tej bratislavskej hlavnej stanici, asfaltová cesta, asfaltový chodník. Keď tam nájdete dlažobnú kocku, pán Dostál, tak budete lepší ako David Copperfield. To je jedna vec. Druhá vec, ja som tam síce kričal a veľakrát som sa za to ospravedlnil, ani jedno médium to nikdy nezverejnilo. A bolo to dávno pred tým, než som sa stal poslancom, a povedal som, že som sa nechal vyprovokovať drzým malým moslimom a že by som to dnes urobil úplne inak a nezachoval by som sa tak ako vtedy. Áno, je mi to ľúto, to som povedal veľakrát, ale žiadnu kocku, žiadny kameň, nič podobné som po nikom nikdy nehodil. A ešte predo mnou predsa stáli asi piati príslušníci Policajného zboru. Veď si predstavte, že hodíte do nejakého dieťaťa dlažobnú kocku pred policajtmi! Veď keby ste mali IQ aspoň tých 90, tak by ste pochopili, že sa to nedá, že by ste hneď ležali spacifikovaný na zemi. A ja nechápem, a už keď chcete argumentovať, povedzme fakticky, chcete sa so mnou hádať, ale používajte aspoň pravdu a neklamte takto úboho, lebo som nikdy po nikom žiadnu dlažobnú kocku ani nič podobné nehodil. Ďakujem.
Blanár, Juraj, podpredseda NR SR (2022-02-08):
Teraz v rozprave vystúpi písomne prihlásený... Pán podpredseda, chcete reagovať na faktické poznámky? Ak áno, tak nech sa páči, môžete tak urobiť, už vás zapne technik. Môžete hovoriť.
Mičovský, Ján, poslanec NR SR (2014-07-02):
Ja veľmi pekne ďakujem, vážené kolegyne a vážení kolegovia, za všetky vaše reakcie. Mne sa to skôr akosi opticky ako akusticky dá zrealizovať, že dovolím si pripiť na zdravie touto čistou vodou a na zdravý rozum nášho poslaneckého zboru, aby sme vždy vedeli vymáknuť podstatu toho zákona, ktorý prejednávame, a pripíjam aj na rozhodnutie pán ministra Žigu, ak teda myslel všetky veci, ktoré povedal vážne, a ak tu zaznelo aj v reakcii na moje vystúpenie toľko podozrení, že tu existuje korupčný zámer, korupčné riziko, aby tú vetu, ktorú som povedal, do toho zákona dostal, aby sme jasne povedali, že predaj vody je možné len ústavným zákonom povoliť. To by mi úplne stačilo. A veľmi rýchlo by sme tak vyriešili všetky tie podozrenia, aspoň pre túto chvíľu, ktoré, žiaľbohu, sa ukazujú ako reálne. Chcem veriť, že také nie sú. Ja naozaj si nechám tú svoju naivitu. A chcem vás uistiť, že bude veľmi rád aj ďakovať pánovi ministrovi Žigovi, ak tento krok dokáže. Má ho plne vo svojich rukách, ešte dnes to môže urobiť. Na zdravie. (Pripitie si pohárom vody.)
Remišová, Veronika, dočasne poverená podpredsedníčka vlády a ministerka investícií, regionálneho rozvoja a informatizácie SR (2023-03-23):
Ďakujem veľmi pekne, pán poslanec. Vážený pán poslanec, je pravda, že po odchode ministra zdravotníctva Vladimíra Lengvarského sme na ministerstve našli dokumenty, ktoré bývalý minister podpísal v posledných hodinách či dňoch, keď už bolo jasné, že na svojej pozícii skončí. Tento postup považujem za vysoko neštandardný a neprofesionálny. Medzi podpísanými dokumentmi boli aj štandardné postupy pri tzv. tranzícii. Týmto podpisom bola porušená dohoda, že pred prijatím finálneho rozhodnutia prebehnú ešte odborné rokovania s ministerstvom spravodlivosti a s ministerstvom vnútra, aby sa identifikovali možné aplikačné problémy. Bývalý pán minister však napriek tejto dohode dokument podpísal, aj keď medzirezortné rokovania nezrealizoval. Chcem zdôrazniť, že bývalý minister svojím prístupom a postupom porušil dohodu a dokument podpísal bez toho, aby boli vykomunikované a odstránené všetky aplikačné riziká v praxi. Aj z tohto dôvodu patrí uvedený štandardný postup medzi tie dokumenty, ktoré v súčasnosti boli zaradené do právneho auditu a po jeho ukončení budeme môcť zaujať stanovisko.
P. Hrušovský, podpredseda NR SR: (2002-01-31):
(Prerušenie rokovania o 10.34 hodine.) (Pokračovanie rokovania o 10.45 hodine.)
Žiga, Peter, podpredseda NR SR (2024-04-18):
Pán poslanec Valášek.
Galko, Ľubomír, poslanec NR SR (2012-06-27):
Ďakujem pekne. No ja pevne verím, že mňa nikto nebude podozrievať z nejakej podpory tohto návrhu zákona, že som si niekde niečo pripravoval. O mne je známe, že ja som trošku konzervatívnejší liberál. Žijem 21 rokov s mojou manželkou a pevne verím, že s ňou dožijem svoj život. Napriek tomu dovolím si opäť nesúhlasiť s kolegom Vašečkom, pretože ten návrh zákona je jednoznačne o tom, uľahčiť ťažké rozhodnutie, o ktorom aj hovorila Lucia, dvom ľuďom, dvom dospelým ľuďom, ktorí po nejakom rozumnom zvažovaní došli na to, že ich spolužitie naďalej nemá zmysel. Žiadnymi bariérami alebo žiadnymi nejakými hrozbami, vytváraním nejakého strachu z toho, že ten človek bude musieť pred úplne cudzím človekom na súde rozprávať naozaj o tých najintímnejších veciach, nezabránime tomu, aby muž alebo žena, ktorá prestala ľúbiť svojho partnera, prestala si vážiť svojho manžela alebo manželku, nejakým spôsobom tento svoj názor zmenila a aby to rozhodnutie, ku ktorému spoločne prídu, nejakým spôsobom prehodnotili. A chcel by som jeden argument ešte napadnúť, ktorý odznel, to s tou dvojtýždňovou lehotou, že najprv si dajú žiadosť o zbraň a dostanú zbraň aj o dva týždne. Áno, to je vec, ktorá by sa priamo aj v tomto zákone v druhom čítaní dala vyriešiť, že by tam bolo nejaké obdobie, počas ktorého by plynula nejaká lehota, dokedy by tú dohodu bolo možné... (Prerušenie vystúpenia časomerom.)
Jurčík, Ľudovít, poslanec NR SR (2011-02-02):
Ďakujem, pán predsedajúci. Tá svokra ma celkom pobavila, no ona má niekedy ten rozhodujúci hlas, keď nevlastní ani jedno percento. O to by ani tak nešlo. Ide skôr o to, že najväčší problém v tejto oblasti je práve preto, že sme cez rôzne valné zhromaždenia veľmi kostrbato a veľmi kostlivým spôsobom, keď to tak môžem povedať, organizovali ceny médií. Dostalo sa to do takého stavu, že vďaka tomu sa neuskutočnila žiadna liberalizácia. A práve to je dôvod, pre ktorý sú tie ceny také vysoké. Dneska máme zásadné pripomienky od možných podnikateľov alebo investorov, ktorí už nám avizujú to, že sú schopní oveľa lacnejšie niektoré veci dodávať, resp. vyrábať. To je jeden moment. Druhý moment je ten, že áno, nemusí sa nám páčiť to, že menšinový vlastník má rozhodovacie právomoci v predstavenstve. Ale to bol v tom momente jediný spôsob, ako oni boli ochotní do toho v princípe ísť. Treba si uvedomiť, že my sme si nechali väčší majetok, z ktorého máme, samozrejme, aj primerané výnosy. Je logické, že sa nám to nemusí páčiť. Ja tiež by som možno do takého nešiel, ale v tom momente boli tie podniky naozaj nie celkom v dobrom stave. A dostali sme za to podstatne, ale podstatne viac peňazí, ako bola celá hodnota za tú polovičku necelú. Čiže to by som asi tak povedal. No a ako fungujú ešte štátne teplárne, sme videli v nedávnych vyjadreniach novín, resp. článkoch. No a, samozrejme, keď sa pozrieme hlbšie do ekonomiky, tak bez pomoci štátu by veľká väčšina týchto teplární bola dneska hlboko v strate, nebudem to rozvádzať. Môžeme si to povedať niekde v zákulisí. Ale veď všetci dobre vieme, o čo ide. A nemyslím si, že KDH odišlo z vlády kvôli tomu, že sa im nepáčila privatizácia, ak nemyslíte teda vatikánsku privatizáciu. Ďakujem.
Nicholsonová, Lucia, podpredsedníčka NR SR (2016-05-19):
Aj my ďakujeme, pán minister. Chcem sa opýtať pána poslanca Fecka, či má doplňujúcu otázku. Nech sa páči, máte priestor.
Sulík, Richard, poslanec NR SR (2012-05-16):
Ďakujem pekne. Pán kolega Abrhan, no, vyčítaš nám, že sme populisticky predložili návrh. No, stavili sme to, čo sa tak v parlamentnej demokracii zvykne robiť, že nie niekde, alebo ako by sa to malo robiť, a nie tam, nie na chodbách alebo pri pohári vína, alebo kde-tu niečo tam uštrikovať, ale korektne sme predložili návrh, keď prejde prvým čítaním, môžme o ňom diskutovať, máme na to výbory, veď predsa za tie roky to všetko poznáš oveľa lepšie ako my. Nič tomu nebráni, aby sme sa teraz išli baviť o tom teda, či nie náhodou 101, alebo jedno aký počet. A zároveň nám vyčítaš, nerokovali sme ani len s najväčšou parlamentnou stranou. No ale predseda najväčšej parlamentnej strany sa jasne vyjadril, že on s takýmto návrhom problém nemá a my sme si teda len dovolili ho chytiť za slovo. A teda veď dobre, tak poďme to dodiskutovať. A už tretíkrát opakujem, že máme teraz, vyše troch rokov budeme mať čas, aby sme to doladili a docielili stav, ktorý bude pre našu demokraciu lepší. No a ten príklad s tým SNS, šiestimi mandátmi, tak áno, keby to tak bolo, tak možno Vincent Lukáč by sa nedostal do parlamentu, možno by naozaj toto bola škoda pre slovenský parlamentarizmu. Ale všeobecne si myslím, že nižší počet poslancov bude aj, a súhlasím s tým, že menej politických strán by zrejme v parlamente nebolo, nemuselo byť, ale zrejme by to v rámci tých strán viedlo k vyššej selekcii, že koho teda na tú kandidátku dajú. Možno aj bez toho, aby sme museli uzákoniť, že jeden mandát stačí, by si tie strany povedali, dobre, tento je primátor, tak toho tam dávať nebudeme. Ďakujem pekne.
Borec, Tomáš, minister spravodlivosti SR (2013-05-21):
Ďakujem veľmi pekne za slovo, pani predsedajúca. Ja si dovolím zareagovať len na posledný príspevok, ktorý mala pani podpredsedníčka Jurinová. Ja som mal možnosť s ňou hovoriť aj u mňa na návšteve, kde sme rozdebatovali viacero problémov, jedným z nich bola práve aj táto téma. A naozaj, jedno z možných riešení je aj prijať nejaký komplexný zákon, zaoberáme sa touto myšlienkou, samozrejme, z hľadiska prijímania aproximácie, respektíve transpozície smernice sme ešte trošku ďaleko od samotného prijatia, ale už nad tým pracujeme a rozmýšľame, akým spôsobom túto vec dostať do našej legislatívy tak, aby tá ochrana obetí bola naozaj komplexná. Ďakujem pekne.
Bugár, Béla, podpredseda NR SR (2018-09-18):
Nech sa páči, prezentujme sa a hlasujme. (Hlasovanie.) Prítomných 145, za 130, zdržalo sa 14 poslancov, 1 nehlasoval. Návrh bol schválený. Nech sa páči.
Mojš, Milan, poslanec NR SR (2017-06-13):
Ďakujem. Vážené panie poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k predmetnému vládnemu návrhu zákona. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre hospodárske záležitosti a Výbor Národnej rady pre sociálne veci. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 31. augusta 2017 a v gestorskom výbore do 5. septembra 2017. Ďakujem, pán predsedajúci. Otvorte, prosím, rozpravu.
Pčolinský, Peter, poslanec NR SR (2016-10-26):
Ďakujem pekne. Ja len ocením váš príspevok v rozprave. Nie často chválim vaše vystúpenia, ale tentokrát musím dať za pravdu a dá sa povedať, že súhlasím skoro, respektíve so všetkým, čo ste povedali. A ja by som povedal na margo vášho vystúpenia, že v tejto krajine mne chýba elementárna spravodlivosť, respektíve rovnaký meter ku každému. To ste dobre pomenovali, že na jednej strane tu máme vyvolené firmy typu Váhostav a pána Širokého, na druhej strane tu máme krachujúcich živnostníkov, ktorí za svoju prácu nedostali peniaze a aj tie, čo dostali, tak sme sa na ne museli poskladať všetci daňoví poplatníci. To isté, môžme pokračovať ďalej. Práca polície, prokuratúry, súdov. Tak na jednej strane sa tu stíhajú opoziční poslanci, respektíve sa tu stíhajú ľudia, ktorí poukážu na páchanie trestných činov, na druhej strane sa nestíhajú a nevyšetrujú ľudia, ktorí sú zodpovední, kde je dôvodné podozrenie, že spáchali daný trestný čin. Čiže ja by som vaše vystúpenie zhodnotil tým, že v tejto krajine absentuje elementárna spravodlivosť, rovnaký meter na každého, respektíve princíp „padni, komu padni“. Ďakujem.
Sulík, Richard, predseda NR SR (2011-03-31):
Pán poslanec Fronc. Nemá? Pán poslanec Procházka, s procedurálnym návrhom? Poprosím mikrofón pre pána poslanca Procházku.
A. Belousovová, podpredsedníčka NR SR: (2007-03-21):
Pán poslanec Cabaj, chcete reagovať na faktické poznámky? Nech sa páči.
Grendel, Gábor, podpredseda NR SR (2020-12-03):
Ďakujem, pani poslankyňa. Konštatujem, že Národná rada navrhuje prezidentke Slovenskej republiky na generálneho prokurátora kandidáta Maroša Žilinku. Teraz vyhlasujem prestávku do 18.15 a potom budeme pokračovať v prerušenej schôdzi návrhom na novelu ústavy. (Prestávka.) (Po prestávke.)
Glváč, Martin, podpredseda NR SR (2018-10-18):
Pán poslanec Fecko.
Blanár, Juraj, podpredseda NR SR (2022-10-18):
Kolegovia, zareagujte faktickou!